[γ]αιος κορνηλιος γναιου υιος γαλλ[ος ιππευ]ς ρωμαιων μετα την καταλυσιν των εν αιγυπτωι βασιλεων πρωτος υπο καισ[αρος επι] της αιγυπτου κατασταθεις την θηβαιδα [α]ποστασαν εν πεντεκαιδεκα ημεραις δις [εν παρ]αταξει κατα κρατος νικησας συν τωι τους ηγεμονας των αντιταξαμενων ελειν πεν[τε τε πο]λεις τας μεν εξ εφοδου τας δε εκ πολιορκι[ας] καταλαβομενος βορησιν κοπτον κεραμικη[ν διοσπ]ολιν μεγαλην οφιηον και συν τηι στρατιαι υπεραρας τον καταρακτην αβατου στρατια[ις της χωρ]ας προ αυτου γενομενης και συμπασαν τη[ν] θηβαιδα μη υποταγεισαν τοις βασιλευσιν [υποταξ]ας δεξαμενος τε πρεσβεις αιθιοπων εν φιλαις και προξενιαν παρα του βασιλεως λ[αβων τυ]ραννον τε της τριακοντασχοινου τοπαρχια[ς] μιας εν αιθιοπιαι καταστησας θεοις πατ[ρωοις ν]ειλω συνληπτορι χαριστηρια.
Eg. — Philai Isl. — 29 BC — Philae 2.128; IGRR 1.1293 — SB 5.8894; SEG 26.1804
 29 BC 